text: Det der? Det er da ikke en rigtig pistol
  16 januar 2013 kl. 08.35
  Tre røveres forsøg på at røve en nærbutik i Esbjerg i aftes mislykkedes. Ekspedienten troede ikke på, at deres pistol var ægte.
  Et forsøg på at røve en nærbutik i Ådalsparken i Esbjerg mislykkedes i aftes. De tre unge sortklædte mænd kunne ikke overbevise ekspedienten om, at deres pistol var ægte.
  - Han mente, at han kunne se, at det ikke var en rigtig pistol, de truede med, siger vagtchef Søren Strægaard, Syd- og Sønderjyllands Politi, ifølge Ritzau.
  Røverne var klædt i sort og havde sort maskering for ansigterne.
  